Diari Oficial de la Generalitat Valenciana


Sumari del DOGV 4491, del 02-05-2003 (2003/3748)

ORDE de 14 d'abril de 2003, de la Conselleria de Sanitat, que crea l'Oficina del Pla del Càncer.
------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/04/14/(1)/dof/vci/html**

### Dades del document

Número de DOGV
:   4491

Data del DOGV
:   02-05-2003

Secció del DOGV
:   I. DISPOSICIONS GENERALS

Número del document
:   2003/3748


Data del document
:   14-04-2003

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * medicina preventiva
    * legislació
    * organització administrativa
    * càncer
    * programa d'actuació

ORDE de 14 d'abril de 2003, de la Conselleria de Sanitat, que crea l'Oficina del Pla del Càncer. [2003/F3748]
  
El Decret 87/1999, de 30 de juliol de 1999, del Govern Valencià, que aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre, i pel Decret 46/2001, de 27 de febrer, regula l'organització i funcionament de la Conselleria de Sanitat, amb la seua estructura fins al nivell directiu d'esta. L'Orde de 3 de gener de 2000, del conseller de Sanitat, desplega el Reglament Orgànic i Funcional de la conselleria, fins als nivells de direcció de servici.
  
El càncer constituïx un dels principals problemes de salut de la Comunitat Valenciana, com es deduïx de múltiples estudis epidemiològics i de les prioritats definides en el Pla de Salut de la Comunitat Valenciana. Per estos motius s'ha elaborat el Pla Oncològic de la Comunitat Valenciana, que recull les prioritats d'acció de la Conselleria de Sanitat en els diferents àmbits: sistemes d'informació, prevenció primària, prevenció secundària, assistència sanitària, formació i investigació.
  
Amb la finalitat d'adaptar l'estructura sanitària a les noves necessitats plantejades pel desenvolupament i millora de les actuacions davant determinats problemes de salut, en especial el càncer, es fa necessària la creació de l'Oficina del Pla del Càncer, tal com preveu el Pla Oncològic de la Comunitat Valenciana, amb l'objecte de dur a terme un seguiment, avaluació i gestió eficaç d'eixe pla.
  
Per això, fent ús de les facultats que m'atorguen l'article 35.e) i l'article 71 de la Llei 5/1983, de 30 de desembre, de Govern Valencià, i la disposició final primera del Decret 87/1999,
  
ORDENE
  
Article 1
  
Es crea l'Oficina del Pla del Càncer, amb rang de direcció de servici, que dependrà orgànicament i funcionalment del director general per a la Salut Pública.
  
Article 2
  
L'Oficina del Pla del Càncer tindrà les funcions següents:
  
a) Coordinar i avaluar la posada en marxa del Pla d'Oncològic de la Comunitat Valenciana.
  
b) Proposar mesures per a la millora dels sistemes d'informació com a elements bàsics en tota estratègia d'intervenció en la millora de l'estat de salut de la població.
  
c) Proposar i dissenyar estratègies de prevenció primària que eliminen o minimitzen els efectes dels factors de risc, disminuint l'aparició de casos.
  
d) Valorar la posada en marxa de nous programes de cribratge poblacional.
  
e) Promoure i facilitar la coordinació entre els professionals que participen en els distints aspectes de l'atenció al càncer.
  
f) Proposar, coordinar i avaluar les accions destinades a la millora en el diagnòstic, el tractament i la rehabilitació d'esta malaltia.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 14 d'abril de 2003
  
El conseller de Sanitat,


Còpia Permalink ELI